38 
sig, benyttede vi Tiden til at gjøre et Par Baadudflugter til 
Jamesons Land. 
Naturforskerne gik ind til Kysten omtrent ved Scorebv’s 
Cap Hooker. 1 Forbigaaende skal jeg bemærke, at Be¬ 
tegnelsen «Cap» kun passer daarligt paa dette Sted, da Kysten 
hele Vejen er lav og flad og efterhaanden runder saa jævnt af, 
at det er meget vanskeligt at betegne noget bestemt Punkt. 
Lieutenant Vedel og jeg gik med Baad langs Kysten op 
til Cap Stewart for at undersøge Forholdene der; Vejen gik 
langs Jamesons Land indenfor Isen. Vandet var saa grundt, 
at skjøndt vi roede med en meget fladbundet Baad, maatte vi 
dog holde os temmelig langt ude, især ud for de Steder, hvor 
store Elve strømmede ud gjennem Kystskrænterne og havde af- 
lejret store Banker af Ler og Sand udfor deres Mundinger. 
Hele Sydenden af Jamesons Land bestod af lave, 
nogle faa Hundrede Fod høje Skrænter af Sand, Ler og Grus; 
nedenfor dem kom en lav, flad Forstrand af varierende Bredde. 
Medens Baaden roede langs Kysten, gik Lieut. Ve del og jeg 
et Par Mil paa Stranden. Hvis man ikke havde havt Udsigt til 
den høje Fjældkyst ligeoverfor, eller til den isfyldte Fjord uden¬ 
for, behøvede man ikke megen Phantasi for at kunne indbilde 
sig, at man gik et eller andet Sted paa Jyllands Vestkyst: Den 
lave, flade Forstrand af fast Sand, Skrænterne med deres lyng¬ 
klædte Kløfter, den opdrevne Tang og Drivtømmeret paa 
Stranden, den klare Himmel, og Varmen fra den stikkende Sol, 
Smaafuglene som kviddrede i Lyngen, og Sommerfuglene, som 
flagrede fra Blomst til Blomst. Alt var saa hjemligt og saa 
uligt, hvad jeg hidtil havde havt Lejlighed til at se i Grønland, 
at man kunde fristes til at tro sig forsat til sydligere Bredde¬ 
grader; et Blik ud over Fjorden var imidlertid tilstrækkeligt 
til at kalde os tilbage til Virkeligheden og Polaregnene. 
Ligesaa idylliske som Naturomgivelserne saaledes vare, 
ligesaa naive og tillidsfulde vare Dyrene, der levede i dem. 
Benerne, som øjensynlig holdt meget af at tage sig en lille Pro- 
